কোতুলপুর শ্রীধর জীউ মন্দির
কোতুলপুর শ্রীধর জীউ মন্দির হল পশ্চিমবঙ্গের কোতুলপুরে একটি বিষ্ণু মন্দির। এই মন্দিরে হিন্দু দেবতা বিষ্ণুকে শ্রীধর রূপে উপাসনা করা হয়। এটি বাঁকুড়া জেলার কোতুলপুর থানায় অবস্থিত। ব্যবসায়ী ও জমিদার হিসাবে পরিচিত ভদ্র পরিবারের দ্বারা নির্মিত, মন্দিরটি ভদ্র জমিদার-বাড়ির মধ্যে দাঁড়িয়ে আছে। মন্দিটি রত্ন স্থাপত্যের একটি বড় উদাহরণ, যা ১৯তম শতকের চতুর্থ দশকে স্থাপিত হয়েছিল।